
Anexa la HCL nr.___________/___________

Planul de dezvoltare a serviciilor sociale

           PREAMBUL
           În conformitate cu prevederile art.9 alin.(1) lit. e) din Legea nr.197/2012 privind asigurarea calității în domeniul serviciilor sociale, elaborarea planului de dezvoltare a serviciilor sociale cu respectarea principiilor calității în domeniul serviciilor sociale, prevăzute la art. 3 alin. (2) din lege, și în concordanță cu politica națională și sectorială în domeniul asistenței sociale, este una dintre condițiile care stau la baza acreditării ca furnizor de servicii sociale.
Fiecare obiectiv/serviciu social prevăzut în planul de dezvoltare a serviciilor sociale, are propriul plan de dezvoltare, în corelare cu scopul și funcțiile serviciului social prevăzute în regulamentul de organizare și funcționare.
        Capitolul I. ETAPELE PLANULUI DE DEZVOLTARE A SERVICIILOR SOCIALE
       1. Documentarea:
Conform prevederilor Legii nr. 292/2011, a asistentei sociale, cu modificarile si completarile ulterioare, serviciile sociale sunt esențiale și se organizează în funcție de nevoile specifice ale beneficiarilor, putând fi furnizate atât de entități publice, cât și private, dar trebuie să fie licențiate conform legii. Unitățile de asistență socială, fără personalitate juridică, operează sub egida primarului sau a consiliilor locale/județene.
Serviciile comunitare sunt servicii sociale de interes local, organizate la nivelul unităților administrativ-teritoriale (comune, orașe, municipii), destinate exclusiv cetățenilor din acea zonă. Aceste servicii răspund nevoilor sociale variate, individuale, familiale sau de grup, având scopul de a ajuta persoanele să depășească dificultăți, prevenind excluziunea socială și promovând incluziunea și îmbunătățirea calității vieții.
Asistența socială pentru persoanele vârstnice, care sunt considerate o categorie vulnerabilă, se regăsește în măsurile de sprijin destinate să completeze prestațiile de asigurări sociale. Aceste măsuri sunt esențiale pentru prevenirea riscurilor de excluziune socială, oferind dreptul la servicii sociale adaptate nevoilor individuale. Potrivit aceleasi legi, ,,grupul vulnerabil desemnează persoane sau familii care sunt în risc de a-şi pierde capacitatea de satisfacere a nevoilor zilnice de trai din cauza unor situaţii de boală, dizabilitate, sărăcie, dependenţă de droguri sau de alcool ori a altor situaţii care conduc la vulnerabilitate economică şi socială”.
Identificarea nevoilor comunității, în special pentru persoanele vârstnice, scoate în evidență lipsa unor organizații non-guvernamentale care să ofere suport social, ceea ce subliniază necesitatea urgentă a unui serviciu de asistență comunitară la nivelul primăriei. 
Nevoile identificate în comunitate includ:
1. Îndrumare și consiliere avand în vedere faptul ca persoanele vârstnice au nevoie de suport în accesarea sistemului de servicii, asistență în completarea documentelor sau accesare de beneficii.
2. Sprijin social: prin crearea unor programe care să ofere interacțiuni sociale, ajutând astfel la combaterea singurătății și izolării. 
3. Servicii de îngrijire la domiciliu: oferirea de servicii de îngrijire medicală, chiar si la nivelul miminal, de bază, până la inființarea unui alt serviciu social, care să ofere suport la domiciliu, pentru a ajuta persoanele cu mobilitate redusă sau cu nevoi speciale.
4. Programe de educație și formare: instruirea vârstnicilor în utilizarea tehnologiei, oferind oportunități de dezvoltare personală și integrare în activități comunitare.
5. Consiliere psihologică: suport psihologic pentru a ajuta vârstnicii să facă față dificultăților emoționale sau de adaptare la schimbările vieții.
6. Informare cu privire la sănătate: programe de educație pentru sănătate care să abordeze tematici precum alimentația sănătoasă, activitatea fizică și prevenția bolilor.
	Consultările interne ale autorităților administrației publice locale au condus la conștientizarea necesității de a implementa un astfel de serviciu, care ar putea include parteneriate cu mediul privat sau cu organizații internaționale pentru a asigura resursele necesare. Planul de dezvoltare  poate răspunde eficient acestor nevoi, asigurând astfel o calitate mai bună a vieții pentru persoanele vârstnice din comunitate.
2. Stabilirea principalelor elemente ale serviciului
Serviciul de asistență comunitară
- categoria de beneficiari (conform Regulamentului de organizare și înființare a serviciului social, Serviciul de asistență comunitară, comuna Măneciu, județul Prahova, aprobat prin HCL nr. 48/29.08.2024):
a. - copii, familii, persoane cu dizabilități, persoane vârstnice, persoane victime ale violenței în familie, persoane cu diferite adicții (consum de alcool, droguri, alte substanțe toxice, internet, jocuri de noroc, etc.);
b. – persoane victime ale traficului de ființe umane, persoane cu afecțiuni psihice, persoane din comunități izolate;
c. – persoane fără adăpost;
d. persoane care nu beneficiază de asigurare medicală;
e. -persoane fără venituri;
f. persoane în risc de excluziune socială;
g. persoane cu venituri mici.
- cod serviciu social 8899-CZ-PN-V ;
3. Elaborarea procedurilor de lucru, prevăzute în standardele minime de calitate aplicabile
4. Includerea în procedurile de lucru a indicatorilor de performanță, în cazul în care aceștia depășesc cerințele prevăzute în standardele minime de calitate;
5. Estimarea costurilor necesare pentru implementarea proceselor și atingerea rezultatelor, cu respectarea standardelor minime de calitate;
6. Identificarea și alocarea resurselor necesare pentru a pregăti punerea în funcțiune a serviciului social;
7. Solicitarea și obținerea autorizațiilor administrative prealabile desfășurării activității, prevăzute de legislația în vigoare;
8. Acordarea serviciilor conform procedurilor aprobate prin decizia furnizorului de servicii sociale; setul procedurilor aprobate conține obligatoriu mecanisme de evaluare internă;
9. Punerea în funcțiune a mecanismelor de evaluare internă pentru asigurarea permanentă a menținerii cel puțin a standardelor minime de calitate în vederea acordării licenței de funcționare și, după caz, a indicatorilor de performanță stabiliți de furnizorul de servicii sociale;
10. Îmbunătățirea permanentă a procedurilor de lucru în funcție de feedbackul obținut prin mecanismele de evaluare a satisfacției persoanelor beneficiare, de rezultatul vizitelor realizate de inspecția socială și după caz, acolo unde există, a rapoartelor de monitorizare independentă și al mecanismului de evaluare internă și externă implementate la inițiativa furnizorului de servicii sociale; în plus, față de monitorizarea asigurată prin personalul de conducere al centrului și de organele de conducere ale furnizorului de servicii sociale, furnizorul de servicii sociale poate achiziționa servicii de audit pentru măsurarea calității serviciilor prestate;
11. Actualizarea planului propriu de dezvoltare a serviciului social în funcție de feedback-ul colectat prin mijloacele de evaluare centrate pe nevoile persoanei beneficiare.
Capitolul II CONȚINUTUL PLANULUI DE DEZVOLTARE A SERVICIILOR SOCIALE
1. Scopul planului de dezvoltare a serviciilor sociale
1. Scopul planului de dezvoltare a serviciilor sociale, în conformitate cu misiunea furnizorului de servicii sociale
          În conformitate cu prevederile art.9 alin.(1) din Legea nr.197/2012, persoanele juridice prevăzute la art.37 din Legea asistenței sociale nr.292/2011, se acreditează ca furnizor de servicii sociale dacă au atribuții stabilite de lege pentru înființarea, acordarea și finanțarea serviciilor sociale definite la art. 27 din Legea nr. 292/2011, cu modificările și completările ulterioare. 
	În conformitate cu misiunea furnizorului de servicii sociale, prevăzută în Strategia de dezvoltare a serviciilor sociale la nivelul comunei Măneciu, județul Prahova, în perioada 2022-2027, aprobată prin HCL nr. 3/27.01.2022, precum și cu atribuțiile și responsabilitățile Compartimentului serviciu social, asistență socială și autoritate tutelară organizat la nivelul comunei Măneciu, sfera de competență este aplicarea politicilor sociale  în domeniul protecției copilului, familiei, persoanelor vârstnice, persoanelor cu dizabilități și altor persoane aflate în nevoie socială.
	Scopul Serviciului de asistență comunitară este de a asigura accesul la servicii sociale și medicale persoanelor adulte aflate în situație de dificultate socială, așa cum este consemnat în regulamentul de organizare și înființare a serviciului social, aprobat prin HCL nr. 48/29.08.2024.
           Rezumatul planului de dezvoltare a serviciilor sociale 
	Planul de dezvoltare a serviciilor sociale din comuna Măneciu vizează îmbunătățirea asistenței sociale prin crearea unui sistem integrat care să răspundă nevoilor specifice ale comunității și să promoveze incluziunea socială.
	Planul de dezvoltare a serviciilor sociale din comuna Măneciu pentru perioada 2024-2028/2025-2029, are ca obiectiv general îmbunătățirea calității vieții și promovarea incluziunii sociale, prin furnizarea eficientă și accesibilă a serviciilor sociale. Populația comunei, în scădere cu 6,67% în ultimul deceniu, scoate în evidență nevoile urgente de sprijin social, în special pentru vârstnici. Printre serviciile necesare se numără îndrumarea, sprijinul social, îngrijirea la domiciliu, educația și consilierea socio-psihologică.
	Se propune înființarea unui Serviciu de Asistență Comunitară, cod 8899-CZ-PN-V, care să răspundă acestor nevoi conform legislației și strategiilor naționale. Principiile fundamentale ale planului includ accesibilitatea, transparența, participarea beneficiarilor și colaborarea interinstituțională, având ca obiectiv principal îmbunătățirea calității vieții și promovarea incluziunii sociale.
	Planul prevede și obiective specifice cum ar fi creșterea accesibilității serviciilor, îmbunătățirea eficienței și satisfacției beneficiarilor, precum și dezvoltarea de parteneriate cu organizații externe. Implementarea va fi monitorizată prin indicatori de performanță, iar evaluările periodice vor asigura transparența și responsabilitatea.
	Resursele și estimările financiare vor fi corelate cu standardele legislative în vigoare, iar actualizările planului vor fi efectuate pentru a răspunde nevoilor comunității și modificărilor legislative. Astfel, această inițiativă are rolul de a crea un sistem de asistență socială coerent și eficient, capabil să sprijine persoanele aflate în dificultate din comuna Măneciu.
2. Contextul elaborării planului de dezvoltare a serviciilor sociale
În județul Prahova erau înregistrate în luna martie 2024, un număr de 12 cămine pentru persoane vârstnice  - 2 publice, 10 private) – 5 în Ploiesti, 2 în Câmpina, și câte unul în localitățile Ariceștii Rahtivani, Breaza, Fântânele, Izvoarele, Lipănești; iar UID servicii sociale licențiate, conform înregistărilor din martie 2024, în județul Prahova, figurau 4 servicii sociale  de UID, cod 8810 ID-I, din care 3 private - 2 (doua) în Ploiești, unul în Vălenii de Munte și unul singur public – în cadrul DAS Mizil.
În perioada 2011-2020, România a înregistrat o scădere constantă a populației, atât la nivel rezident, cât și la nivel de domiciliu. Populația rezidentă a scăzut cu 885.943  de la 20.147.657 în 2011 la 19.261.714 în 2020, ceea ce reprezintă o diminuare de 4,40%. Acest declin demografic a fost influențat în principal de emigrarea semnificativă a populației, dar și de o natalitate în scădere și de un nivel ridicat al mortalității.
Pe de altă parte, populația după domiciliu a suferit o scădere mai modestă, de 299.587 de locuitori ce reprezintă o scădere de 1,33%. Aceste date evidențiază provocările demografice cu care se confruntă România, în special în contextul mobilității migraționale și al tendințelor demografice negative.
 De asemenea, scăderea populației județului Prahova cu 67,767 locuitori între recensămintele din 2011 și 2022, reprezentând o reducere de 8.88%, este un fenomen care reflectă tendințe demografice complexe, care pot include migrarea, natalitatea scăzută și îmbătrânirea populației. Această dinamică demografică poate avea un impact semnificativ asupra economiei locale, infrastructurii și serviciilor publice. Este important ca autoritățile locale să analizeze aceste schimbări pentru a putea elabora politici adecvate în scopul sprijinirii comunităților afectate și potențării dezvoltării teritoriale.
Comuna Măneciu are o structură demografică notabilă, cu 56,86% din populație având vârsta între 0 și 49 de ani, ceea ce este ușor sub media națională de 60%. Pe de altă parte, 43,14% din locuitori sunt în intervalul de vârstă 50-80+, depășind media națională de 40%, ceea ce sugerează o populație cu o vârstă medie mai mare decât media generală a țării.
În prezent, dintre cele 2861 comune din România, Comuna Măneciu se situează pe locul 51 în clasamentul comunelor după numărul de locuitori.
Potrivit datelor obținute în urma recensământului național din 2022, comuna Măneciu are o populație de 9.642 de locuitori. Comparativ cu recensământul anterior, desfășurat în 2011, când numărul locuitorilor era cu 689 mai mare (10.331 locuitori), se constată o scădere de 6,67% a populației. Această tendință demografică poate evidenția diverse dinamici socio-economice și schimbări în structura comunității, punând în lumină provocările și oportunitățile cu care se confruntă zona. Fenomene precum mobilitatea populației, migrarea în căutarea unor oportunități mai bune și influențele socio-economice pot contribui la această scădere a numărului de locuitori, reflectând totodată și procesul de urbanizare din jurul  orașului Valenii de Munte și chiar a municipiului Ploiești.

Distributie pe grupe de varste - comuna Maneciu, anul 2022:

	An
	Populatie comuna Maneciu
	Scadere

	2011
	10.331
	

	2021
	9.642
	-6,67%

Registrele medicilor de familie relevă următoarele:
- persoane  înscrise: 9290 
-  persoane peste 65 de ani: 2757
-  bolnavi cronici: 2248
Date/primărie:
nr. Indemnizații - 99
nr. Asistenți personali - 61
Istitutionalizați -2
              Înființarea unui serviciu de asistență comunitară în cadrul primăriei comunei Maneciu reprezintă un pas important pentru îmbunătățirea calității vieții comunității locale. 
1. Politicile și strategiile naționale în domeniu
România a adoptat prin legislație diverse politici menite să protejeze drepturile persoanelor vulnerabile, inclusiv Legea nr. 292/2011, privind asistența socială, cu modificările și completările ulterioare. Aceasta subliniază importanța asigurării accesului la servicii sociale pentru toți cetățenii.
Strategii la care ne raportăm, adiacent:
a. Strategia Națională privind incluziunea socială și reducerea sărăciei pentru perioada 2022-2027, aprobată prin HG nr. 440/2022, include măsuri menite să combată sărăcia, garanteze dreptul la asistență socială și asigură accesul la servicii publice esențiale pentru grupurile vulnerabile, punând accent pe respectarea drepturilor omului. Obiectivele acestei strategii sunt asigurarea unui trai decent pentru toți, realizarea de investiții sociale, modernizarea sistemului de protecție socială și îmbunătățirea capacității administrative.
b. Strategia Națională privind Drepturile Persoanelor cu Dizabilități „O Românie echitabilă”, 2022-2027, vizează respectarea drepturilor persoanelor cu dizabilități conform CDPD, având ca scop garantarea participării acestora în toate aspectele vieții. Se structurează în nouă direcții de acțiune, inclusiv accesibilitatea, protecția drepturilor, ocuparea, viața independentă și educația.
c. Strategia Națională privind prevenirea instituționalizării persoanelor adulte cu dizabilități și accelerarea dezinstituționalizării pentru perioada 2022-2030 se concentrează pe creșterea numărului persoanelor cu dizabilități care trăiesc independent, prin colaborare între autorități și comunitate. Direcțiile sale de acțiune includ coordonarea dezinstituționalizării, dezvoltarea serviciilor în comunitate și conștientizarea publicului.
De asemenea, ne raportăm și la  legislația din domeniul educației, sănătății, garantând accesul la educație de calitate, servicii de sănătate esențiale. Programele de finanțare relevante, precum Planul Național de Redresare și Reziliență, Programul Incluziune și Demnitate Socială 2021-2027 și Programul Sănătate 2021-2027, sunt esențiale pentru susținerea acestor inițiative, contribuind la combaterea sărăciei și promovarea incluziunii sociale. 
Cuvinte cheie:
- Incluziune
- Sărăcie
- Drepturi
- Asistență socială
- Accesibilitate
- Investiții sociale
- Servicii esențiale.
Intenția UAT Măneciu este de a se alinia la Strategia Națională privind incluziunea socială și reducerea sărăciei pentru perioada 2022-2027, aprobată prin Hotărârea Guvernului nr. 440/2022. 
Scopul principal al acestei alinieri este dezvoltarea și îmbunătățirea serviciilor sociale destinate grupurilor vulnerabile din comunitatea noastră, în conformitate cu obiectivele strategice ale strategiei, care includ:
1. Asigurarea unui trai decent pentru toți și prevenirea transformării situațiilor tranzitorii de sărăcie în probleme structurale de excluziune socială.
2. Realizarea de investiții sociale și intervenții directe pentru a aborda cauzele principale ale perpetuării sărăciei pe termen lung.
3. Modernizarea sistemului de protecție socială.
4. Îmbunătățirea capacității administrative pentru coordonarea eficientă a măsurilor de asistență socială.
Aceste măsuri menite să combată sărăcia, să garanteze dreptul la asistență socială, să asigure accesul la servicii publice esențiale, să ofere oportunități de participare socială și economică pentru grupurile vulnerabile, subliniază preocuparea construirii unei comune solide, reziliente și incluzive care  să contribuie la o societate mai echitabilă și să asigure un viitor mai bun pentru toți cetățenii săi, în strânsă aliniere cu strategia națională.
Până la finalizarea proiectului de  înființare serviciu social centru de zi pentru persoane vârstnice, "Centru de zi de asistenţă şi recuperare pentru persoane vârstnice care să asigure servicii de îngrijire personală, respectiv suport pentru îndeplinirea activităţilor de bază şi instrumentale ale vieţii zilnice", în conformitate cu Ordinul nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție al copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale, cu respectarea prevederilor cuprinse in Ghidul Solicitantului PNRR/2023/C13/MMSS/I4, referitor la  Centre de zi de asistență și recuperare pentru persoane vârstnice în cadrul Planului Național de Redresare și Reziliență (PNRR), Componenta 13 – Reforme sociale, Investiția I4 Crearea unei rețele de centre de zi de asistență și recuperare pentru persoane vârstnice, UAT Măneciu dorește licențierea unui Serviciu de asistență comunitară,cod serviciu social 8899 CZ-PN-V.
De asemenea, dintre obiectivele Strategiei de dezvoltare a serviciilor sociale din județul Prahova în perioada 2021-2027, specifice protecției drepturilor persoanelor cu dizabilități, persoanelor vârstnice și alte persoane aflate în dificultate, cu  care UAT Măneciu are puncte comune, menționăm:
1. ,,asigurarea organizării, administrării, finanțării unităților de asistență socială  (persoanelor cu dizabilități, persoanelor vârstnice și alte persoane aflate în dificultate);
2. ,,prevenirea instituționalizării și marginalizării (persoanelor cu dizabilități, persoanelor vârstnice si alte persoane aflate in dificultate)”;
3. ,,dezvoltarea serviciilor specializate adaptate nevoilor persoanelor cu dizabilități, persoanelor vârstnice și alte persoane aflate în dificultate.”
3. Principiile aplicabile planului de dezvoltare a serviciilor sociale:
	Principiile care guvernează activitatea planificată în cadrul SAC, în baza principiilor prevăzute la Art. 3 alin. (2) din Legea nr. 197/2012:
1. Accesibilitatea și eficiența serviciilor acordate în cadrul SAC prin asigurarea unei game variate de servicii sociale care sunt accesibile, eficiente și centrate pe nevoile individuale ale fiecărui beneficiar, fără discriminare. 
2. Transparența și confidențialitatea vor sta la baza furnizării serviciilor în cadrul SAC, prin menținerea unei relații bazate pe informare corectă, transparență și accesibilă. 
3. Participarea beneficiarilor va fi asigurată prin implicarea activă a acestora și a  familiilor lor în procesul de planificare, acordare și evaluare a serviciilor sociale
4. Colaborarea și parteneriatele vor ajuta  dezvoltarea relațiilor de colaborare eficientă între sectorul public și privat, cu stimularea parteneriatelor pentru garantarea sustenabilității și continuității serviciilor sociale. 
5. Dezvoltarea Resurselor Umane prin recrutarea și formarea continuă a personalului calificat, precum și implicarea voluntarilor în activitățile de asistență comunitară. 
	Aceste principii urmăresc consolidarea unui sistem de asistență socială eficient, centrat pe nevoile comunității și beneficiari, care asigură o intervenție integrată, sustenabilă și echitabilă, cu referire la următoarele principii prevăzute la art.3 alin.(2) din Legea nr.197/2012:
a) acordarea serviciilor sociale: asigurarea, fără niciun fel de discriminare, a unor servicii sociale eficace, accesibile, comprehensive, sustenabile, centrate pe nevoile individuale ale beneficiarului;
b) relația dintre furnizori și beneficiarii acestora: utilizarea de mijloace de informare și comunicare corecte, transparente și accesibile, asigurarea confidențialității și securității datelor și informațiilor personale, utilizarea mecanismelor de prevenție și combatere a riscului de abuz fizic, psihologic sau financiar asupra beneficiarului;
c) participarea beneficiarilor: implicarea activă a beneficiarilor și a familiilor acestora în planificarea, acordarea și evaluarea serviciilor sociale;
d) relația dintre furnizori și autoritățile administrației publice, partenerii sociali și alți reprezentanți ai societății civile de la nivelul comunității: coordonarea eficientă dintre sectorul public și privat, încurajarea parteneriatelor pentru asigurarea sustenabilității și continuității serviciilor sociale, promovarea dezvoltării serviciilor sociale de proximitate/comunitare și a integrării acestora cu serviciile de sănătate, educație și alte servicii de interes general;
e) dezvoltarea resurselor umane implicate în acordarea serviciilor sociale și îmbunătățirea condițiilor de muncă: recrutarea de personal calificat și asigurarea formării continue a acestuia, implicarea voluntarilor, asigurarea condițiilor de lucru adecvate și a echipamentelor specifice activităților derulate, asigurarea sănătății și securității la locul de muncă.
4. Obiective ale planului de dezvoltare a serviciilor sociale, programe, măsuri și indicatori:
	Obiectivele  planului de dezvoltare al Serviciului de asistenta comunitara, desprinse din obiectivul general configurat de insusi finalitatea scopului serviciul social care se doreste a fi infiintat, respectiv:imbunatatirea calitatii vietii si promovarea incluziunii sociale, prin furnizarea eficienta si accesibila a serviciilor sociale, sunt urmatoarele:
1. Creșterea accesibilității serviciilor de asistență socială:
   - Obiectiv: pentru anul următor, să creștem cu 20% numărul de solicitanți care beneficiază de servicii de asistență socială în raport cu populația totală a comunei, prin promovarea și informarea eficientă a comunității despre serviciile disponibile.
2. Îmbunătățirea eficienței serviciilor acordate:
   - Obiectiv: Să atingem o rată de soluționare a cazurilor de 85% în cadrul unui an, prin îmbunătățirea proceselor interne și a timpului mediu de răspuns la solicitările primite.
3. Creșterea satisfacției beneficiarilor:
   - Obiectiv: până la sfârșitul anului, să obținem un grad de satisfacție al beneficiarilor de minimum 90%, prin implementarea unor chestionare de feedback și sesiuni de consultare cu beneficiarii pentru a identifica nevoile și sugestiile acestora.
4. Dezvoltarea colaborărilor inter-instituționale:
   - Obiectiv: stabilirea a cel puțin 5 parteneriate cu organizații non-guvernamentale sau instituții locale în următoarele 12 luni, pentru a crea inițiative comune care să sprijine comunitatea și să asigure o abordare holistică a nevoilor sociale.
	Aceste obiective vor ghida activitățile și strategiile Serviciului de asistență comunitară, contribuind la o abordare structurată și eficientă în îmbunătățirea serviciilor oferite.

· Serviciu de asistență comunitară, cod serviciu social 8899 CZ-PN-V 
· Etapele de parcurs pentru înființarea și dezvoltarea serviciului social, cu precizarea pentru fiecare acțiune a persoanei/persoanelor responsabile, perioada estimată pentru implementarea acțiunii, rezultatul/rezultatele așteptate/indicatorul de monitorizare și persoana/structura din cadrul organizației, responsabilă de evaluarea îndeplinirii acțiunii
·  Pregătirea, elaborarea documentației de funcționare și obținerea autorizațiilor administrative prealabile funcționării: la data prezentei s-a finalizat pregătirea și elaborarea documentației de funcționare;
· Informarea comunității: a fost făcută prin prezentarea materialului informativ despre Serviciul de asistență comunitară, afișat în toate punctele de interes din comună: primărie, biserică, cabinet medical;
· Deschiderea: responsabilități: primarul comunei
· Asigurarea funcționării: coordonatorul serviciului social/ primarul comunei;
· Strategia în situații de criză: coordonatorul serviciului social/persoana desemnată și primar.
5. Perioada de implementare a planului de dezvoltare a serviciilor sociale:
- este de 5 ani: perioada 2025-2029 (în conforrmitate cu mențiunea din modelul cadru:,,cel puțin 5 ani; licența de funcționare se acordă pentru o perioadă de 5 ani”).
6. Resurse pentru implementarea planului de dezvoltare a serviciilor sociale:
6.a Estimări pe ani/surse de finanțare/categorii de cheltuieli etc.:
	Menționăm că estimările/ani, sursele de finanțare și categoriile de cheltuieli vor fi consemnate în Planul anual de acțiune privind serviciile sociale administrate și finanțate din bugetul local, respectiv: cheltuielile privind resursele umane conform contractelor existente și previzionate, cheltuieli aferente spațiului/funcționare lunară, cheltieli cu asistență directă pentru beneficiari, cheltuieli referitoare la menținerea și îndepinirea SM, cheltuieli neprevăzute.
	Conform prevederilor legale pentru estimarea resurselor necesare, în calitate de furnizor de servicii sociale am luat în considerare și ținem cont de:
a. Obligațiile furnizorului prevăzute în legea privind asigurarea calității în domeniul serviciilor sociale;
b. Standardele de calitate în vigoare, aplicabile serviciilor sociale planificate;
c. Standardele de cost în vigoare, aplicabile serviciilor sociale planificate:
d. Regulamentele-cadru de organizare și funcționare aplicare serviciilor sociale planificate:
	a. Obligatiile furnizorilor publici - sunt  prevăzute în art. 261 Legea nr. 197/2012 privind asigurarea calității în domeniul serviciilor sociale, cu modificările și completările ulterioare,  cuprinse în ,,Mecanismele de monitorizare permanentă a calităţii serviciilor sociale, de asigurare a transparenţei şi de creştere a gradului de prevenire a riscului de abuz şi neglijare”.
	Conform articolului 261 din Legea nr. 197/2012, care reglementează asigurarea calității în domeniul serviciilor sociale, cu modificările și completările ulterioare, furnizorii publici de servicii sociale trebuie să implementeze mecanisme eficiente de monitorizare continuă a calității serviciilor sociale, asigurându-se astfel transparentizarea activităților desfășurate. De asemenea, furnizorii au responsabilitatea de a promova măsuri care să sporească gradul de prevenire a riscurilor de abuz și neglijare, garantând astfel un mediu sigur și protectiv pentru toți beneficiarii serviciilor.
	Obligațiile includ, dar nu se limitează la evaluarea periodică a calității serviciilor oferite, raportarea eficientă a rezultatelor către autoritățile competente și instituțiile relevante, instruirea și calificarea personalului, preum și facilitarea accesului la informații clare și precise pentru comunitate. Pe scurt, obligatiile pentru a asigura transparența și conformitatea cu standardele de calitate includ: expunerea vizibilă a licenței de funcționare, publicarea pe site-ul propriu a concluziilor rapoartelor de monitorizare, publicarea contractelor cu autoritățile publice, înregistrarea statisticilor relevante în sistemul de asistență socială, respectarea terminologiilor și capacității de acordare a serviciilor prevăzute în licență, elaborarea și aplicarea procedurilor interne de evaluare, respectarea legislației în vigoare, comunicarea continuă cu serviciile publice de asistență socială și raportarea anuală a activității. 
b. Standardele de calitate în vigoare, aplicabile serviciilor sociale planificate; 
	Standardele minime aplicabile sunt prevăzute în  Ordinul 29/2019, pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție al copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale, Anexa 7 - Standardele minime de calitate pentru serviciile sociale acordate în comunitate și pentru serviciile sociale acordate în sistem integrat cu alte servicii de interes general destinate persoanelor adulte.
c. Standardele de cost în vigoare, aplicabile serviciilor sociale planificate:
	Pentru serviciile sociale de asistență comunitară, la data documentării prezentului document nu sunt elaborate/publicate/legiferate standarde de cost.
d. Regulamentele-cadru de organizare și funcționare aplicare serviciilor sociale planificate:
	Regulamentul cadru de organizare și functionare este cel prevăzut în Anexa nr. 14: Regulament-cadru de organizare şi funcţionare a serviciului social furnizat în comunitate, conform  prevederilor HG nr. 867, pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare, respectiv Regulament de organizare și funcționare al serviciului social furnizat în comunitate, Serviciul de asistență comunitară, cod serviciu social 8899 CZ-PN-V, regulament aprobat ca anexa la HCL a comunei Maneciu, judetul Prahova, nr. 48/29.08.2024.
6. b Contracte/angajamente etc. care stau la baza estimărilor;
        Serviciile sociale vor fi finanțate în baza resurselor din bugetul local, alte surse atrase, etc.
6.c Estimarea normativului de personal cu respectarea normativului de personal prevăzut în legislația în vigoare aplicabilă serviciului social/serviciilor sociale planificate;
         Estimarea normativului de personal are la bază art. 4, al. 2 și al. 3 din Hotărârea nr. 797/ 2017 pentru aprobarea regulamentelor-cadru de organizare și funcționare a serviciilor publice de asistență socială și a structurii de personal, astfel:
       - 2 persoane responsabile cu acordarea serviciilor sociale din care 1 să fie asistent social.
            În prezent, organigrama și statul de funcții UAT Măneciu relevă:
· 2 posturi inspector cu atribuții de asistență socială;
· 1 post asistent medical comunitar.
6.d Identificarea spațiului/spațiilor în care urmează să funcționeze serviciul/serviciile sociale; aranjamente cu privire la edificare/închiriere/amenajare/modernizare etc. a spațiului/spațiilor în care urmează să funcționeze serviciul/serviciile sociale:
       Serviciul social va funcționa în sediul primăriei comunei Măneciu, la parter, corp C1, alcătuit dintr-o cameră, un hol mare aferent, un grup sanitar pentru beneficiari.
6. e. Resurse financiare și costul mediu lunar pe beneficiar estimat;	
7. Indicatori de performanță, în legătură cu rezultatele stabilite în planul de dezvoltare a serviciilor sociale (cantitativ, calitativ, de intrare, de ieșire, de proces, de rezultat etc.):
	Pentru serviciul social care se dorește a fi înființat în viitorul apropiat/concomitent cu acreditarea ca furnizor de servicii sociale – Serviciul de asistență comunitară, cod serviciu social  8899-CZ-PN-V, nivelul de performanță este cel de îndeplinire a cerințelor minimale ale standardelor minime de calitate.
	În conformitate cu SMC, indicatorii luați în considerare vor fi aleși dintre cei cantitativi, măsurabili și cei calitativi, care, deși subiectivi,  sprijină procesul de evaluare:
1. Indicatori de accesibilitate:
- Numărul de solicitanți: numărul total de persoane care solicită servicii de asistență socială (registre, dosare);
- Timpul de răspuns: timpul mediu necesar pentru a răspunde la o solicitare de ajutor (nr. zile, săptămâni etc.)
- Proporția de persoane beneficiare din totalul populației: persoanele care beneficiază efectiv de serviciile oferite raportate la populația totală a comunei.
2. Indicatori de eficiență:
- Rata de soluționare a cazurilor: procentul de cazuri soluționate în raport cu cele deschise într-o anumită perioadă.
- Numărul de servicii acordate: numărul total de servicii (consiliere, ajutoare materiale, sprijin psihologic etc.) oferite într-o perioadă.
- Costul mediu per beneficiar: totalul costurilor pentru serviciile oferite raportat la numărul total de beneficiari.
3. Indicatori de eficacitate:
- Îmbunătățirea calității vieții: măsurarea schimbărilor în situația socială, economică și psihologică a beneficiarilor înainte și după primirea serviciilor.
- Gradul de satisfacție al beneficiarilor: sondaje sau chestionare aplicate beneficiarilor pentru a evalua satisfacția față de serviciile primite.
- Narațiuni de succes: exemple documentate de schimbări pozitive în viața beneficiarilor datorită intervenției serviciului social.
4. Indicatori de dezvoltare:
- Participarea comunității: procentul de inițiative comunitare organizate de serviciul de asistență socială.
- Colaborări inter-instituționale: numărul de parteneriate cu alte organizații sau instituții pentru a sprijini beneficiarii.
- Formarea continuă a personalului: numărul de sesiuni de formare sau cursuri de dezvoltare profesională pentru angajații serviciului social.
5. Indicatori de sustenabilitate:
- Resurse financiare atrase: sumele de bani atrase prin proiecte europene, donații sau alte surse externe.
- Stabilitate în personal: rata de retenție a angajaților și calificarea acestora în domeniul asistenței sociale.
8. Organizarea monitorizării și evaluării planului de dezvoltare a serviciilor sociale
a. Responsabilitățile enumerate pentru fiecare dintre etapele de implementare:
· prezentarea și aprobarea planului, responsabilitati: persoana responsabila din cadrul Compartimentului Serviciu Social si Autoritate Tutelara, Asistent Comunitar, angajatii centrului
· Colectarea feedback-ului și ajustarea planului; responsabilitati: asistentul social
· aprobarea oficială a planului de către conducatorul furnizorului de servicii sociale(primar)
· identificarea și dezvoltarea sistemului de colectare a datelor;responsabilitati:angajatii seviciului social, concomitent cu implementarea unei platforme pentru digitalizarea intocmirii documentatiei din cadrul serviciului in decurs de 1-2 ani;
· crearea unei baze de date pentru a înregistra informațiile despre beneficiari; responsabilitati angajatii serviciului social;
· stabilirea metodologiilor de colectare a datelor (chestionare, interviuri, observare); responsabilitati: angajatii serviciului social;
· implementarea unui sistem de feedback care să permită utilizatorilor să își exprime opiniile (chestionar):responsabilitati: angajatii serviciului social.
· planificarea și organizarea evaluărilor periodice (anual): persoana desemnată de furnizorul de servicii sociale.
Aceste etape de implementare ale planului de dezvoltare vor asigura o gestionare eficientă și o monitorizare sistematică a serviciilor sociale, garantând astfel asigurarea unei activități eficiente a serviciului social ,,Servicii de asistență comunitară”.
b. Monitorizare și evaluare:
Monitorizarea și evaluarea constituie un proces continuu și esențial pentru asigurarea eficienței și impactului pozitiv asupra comunității si se va realiza prin colectarea datelor relevante, stabilirea  unor indicatori de performanță, evaluarea periodică și raportarea rezultatelor.
1. Colectarea datelor relevante
2. Indicatori de performanță; aceștia pot include:
   a) numărul de beneficiari; 
   b) numărul celor care revin in vederea acordarii aceluiasi serviciu;
   c) timpul de răspuns;
   d) gradul de îmbunătățire a calității vieții;
   e) nivelul de satisfacție a beneficiarilor (sondaje, chestionare);
   f) eficiența resurselor - evaluarea utilizării resurselor disponibile în raport cu rezultatele obținute, precum costul per beneficiar.
   g) numărul de referințe sau trimiteri: reflectă complexitatea nevoilor beneficiarilor și capacitatea sistemului de a colabora cu alte servicii sau programe.
   h) rata de soluționare a cazurilor: numărul de cazuri soluționate în ultimele 12 luni, împărțit la numărul total de cazuri deschise.
3. Evaluarea periodică
	Evaluarea rezultatelor trebuie să aibă loc într-un interval regulat (anual), oferind oportunitatea de a analiza datele colectate și de a compara progresul realizat cu obiectivele inițiale. Acest proces va implica sesiuni de evaluare cu toate părțile interesate pentru a discuta rezultatele și pentru a identifica ariile ce necesită îmbunătățiri. 
4. Raportarea și comunicarea
   Raportarea rezultatelor va fi realizată prin:
   a) Publicarea rapoartelor anuale de evaluare;
   b) Organizarea de întâlniri comunitare pentru a discuta progresul și pentru a explora noi soluții la provocările întâmpinate.
c. Raportare:
Raportarea pentru implementarea Planului de dezvoltare a serviciului social se face prin colectarea și analizarea datelor referitoare la indicatorii specifici menționați pentru fiecare etapă a procesului, avand în vedere/ținându-se cont de:
· colectarea datelor: va furniza informații relevante conform indicatorilor stabiliți, cum ar fi numărul participanților la întâlniri, feedback-ul obținut, progresul formării echipei, completarea bazei de date etc.
· elaborarea rapoartelor: acestea  includ realizări, dificultăți întâmpinate și sugestii pentru îmbunătățiri.
· discuții și feedback: organizarea de  întâlniri cu beneficiarii la care se discută atât rezultatele obținute, cât și propunerile de îmbunătățire, facilitând astfel un dialog constructiv între toate părțile implicate.
· monitorizarea continuă: rapoartele  vor fi urmărite constant, pentru a verifica evoluția implementării planului, asigurând astfel o monitorizare constantă a progresului.
· satisfacția comunității: în evaluarea finală, (peste 5 ani) se va integra feedback-ul comunității în legătură cu satisfacția față de serviciile sociale oferite, ceea ce va oferi un punct de plecare în adaptarea și ajustarea strategiilor viitoare de dezvoltare a serviciilor sociale pe plan local.
· documentarea propunerilor de ajustare și sustenabilitate: în cadrul raportărilor finale, se includ propuneri pentru sustenabilitatea serviciilor dar  și strategiile pentru asigurarea resurselor necesare.
· se asigură transparența procesului de implementare și se contribuie la atingerea obiectivelor propuse, având un impact direct asupra comunității din comuna Măneciu.
d. Actualizarea Planului de dezvoltare a serviciilor sociale va fi realizată in funcție de noile prevederi legislative ce ar putea fi adoptate, concomitent cu adaptarea necesară la modificările ce pot interveni la nivelul comunității. De asemenea, procesul de revizuire va integra rezultatele și concluziile desprinse din Raportul final de activitate, moment esențial în care se vor actualiza și indicatorii de performanță și calitate ai serviciului social. Această abordare va asigura o corespondență adecvată între nevoile comunității, standardele legale și eficiența serviciilor implementate.
e. Persoana desemnată de furnizorul de servicii sociale, cu atribuţii de răspundere pentru serviciile sociale prestate, este primarul comunei/ asistentul social. 
Implementarea planului de dezvoltare a serviciilor sociale reprezintă fundamentul pentru adaptarea continuă la nevoile comunității și pentru garantarea unui impact pozitiv durabil în viața beneficiarilor, asigurând astfel o comunitate mai bine susținută din punct de vedere al asistenței sociale la nivel comunitar.



PREŞEDINTE DE SEDINŢǍ,                                                     CONTRASEMNEAZǍ
                                                                                                   SECRETAR GENERAL,
                                                                                                Geanina Elena Badea

